**ПОКАНА**

**за участие в анкета**

**Национална асоциация на медиаторите и Район „Лозенец“** организират проучване на потребностите на децата от училищата във връзка с подобряване на комуникацията им в училище с учителите и другите деца. **Целта на проучването е да се изготви анализ на съществуващото състояние в момента след приключване на пандемията и да даде препоръки за подходящи действия за преодоляване на негативните последствия от изолацията.**

**В това проучване се търси мнението на учениците** относно съществуващите спорове и конфликти в училище, начините, които най-често се използват за тяхното разрешаване и нуждите на учениците от подобряване на комуникацията с другите ученици и с учителите.

Методологията на изследването включва **попълване на онлайн въпросник** от поне 200 деца от различни възрастови групи. **В резултат от изследването ще бъде изготвен доклад и препоръки за преодоляване на негативните последствия от изолацията.**

Този въпросник е възможност учениците да споделят какво мислят за ситуацията в училище и какви са нуждите от подобряване на комуникацията и начините за разрешаването на споровете. Това ще помогне да установим кои са проблемните сфери, как да се подобри комуникацията и кои механизми за разрешаване на спорове и конфликти биха помогнали за адресиране им по най-добрия начин. Така например, училищната медиация е един полезен механизъм с участие на неутрален посредник, който помага на страните да намерят взаимно приемливо решение на спора.

**Във въпросника няма правилни или грешни отговори.**

Проучването се извършва в рамките на проект подкрепен от Столична община и се провежда от екип на Национална асоциация на медиаторите .

 Благодарим ви за участието!

Линк към анкетата:

<https://docs.google.com/forms/d/e/1FAIpQLSdicLcdimvyJh8qXcUKNUZAfeCrVG1Z5BDj9equoks9UD8d3Q/viewform?vc=0&c=0&w=1&flr=0>